A 2010-es Vb-selejtezőkön egy gólt lőtt Skóciaellen, kettőt pedig Macedóniának. Kuijt tagja volt a 2010-es Dél-Afrikai világbajnokság Bert van Marwijk vezette holland keretnek. Az első csoportmeccsen június 14-én Dánia ellen a 85. percben gólt szerzett, végül2-0-ra győztek, azon a mérkőzésen klubbéli csapattársa Daniel Agger öngólt lőtt. Június 19-én Japán ellen is végig a pályán volt, az egy gólt hozó győztes 90 percen. Június 24-én Kamerun ellen 66 percet töltött a pályán. Hollandia veretlenül jutott tovább a csoportkörből. A nyolcaddöntőben Szlovákia ellen is végig játszott, sőt a 84. percben gólpasszt adott Wesley Sneijder-nek, a rosszul kimozduló szlovák kapus Ján Mucha mellett tolta meg a labdát, ezután lepasszolta a berobbanó Sneijder-nek, akinek már csak be kellett rúgnia, ami meg is történt így 2-1-re győztek és továbbjutottak a negyeddöntőbe. Ott az ötszörös világbajnok Brazíliával kerültek össze, ismét gólpasszt adott Wesley Sneijder-nek a 68. percben, akinek a két góljával mentek tovább, Kuijt végigjátszotta a mérkőzést. A döntőbe jutásért Uruguayal mérkőztek meg, ezúttal Robben-nek adott gólpasszt a 73. percben, szoros meccsen 3-2-es eredménnyel jutottak be a fináléba. Az elveszített döntőben 71 percet játszott.